Επιλογή Μόνιμου Ναυτικού Προσωπικού Ειδικότητας Πρυμνοδέτη
Πρόσληψη μόνιμου κατώτερου προσωπικού Πλοηγικών Σταθμών
Αίτηση υποψηφίου για διορισμό ειδικότητας Πρυμνοδέτη
Οι ενδιαφερόμενοι, που κατέχουν τα απαιτούμενα γενικά και ειδικά προσόντα, καλούνται να υποβάλουν για τη συμμετοχή τους στο διαγωνισμό συμπληρωμένη και υπογεγραμμένη, με τα απαραίτητα κατά περίπτωση δικαιολογητικά, σύμφωνα με τους όρους της σχετικής προκήρυξης.
Κατάθεση από τον αιτούντα (δια ζώσης ή ταχυδρομικά)
Οι υποψήφιοι πρέπει να είναι ηλικίας μέχρι πενήντα (50) ετών.
Οι υποψήφιοι πρέπει, μέχρι την ημερομηνία λήξης της προθεσμίας υποβολής των αιτήσεων συμμετοχής, να κατέχουν τα ακόλουθα τυπικά προσόντα, όπως αυτά καθορίζονται από τις οικείες διατάξεις των εδαφίων (β) και (δ) της παρ. 5 του άρθρου 83 του π.δ. 13/2018 (26 Α΄): ➢ Για τον κλάδο Πρυμνοδετών : (α) Ναυτικό φυλλάδιο σε ισχύ και (β) Αποδεικτικό ναυτικής ικανότητας (ΑΝΙ) εκδοθέν κατά τις διατάξεις της ΔΣ STCW/ΜΑΝΙΛΑ 2010 σε ισχύ, Ναύτη Ε.Ν. Αποδεικτικά Ναυτικής Ικανότητας (ΑΝΙ) ανώτερα των απαιτουμένων στην παρούσα προκήρυξη δεν γίνονται δεκτά (ΣτΕ 675/2001).
Για τις θέσεις του κλάδου πρυμνοδετών, η κατάρτιση του πίνακα αξιολόγησης των υποψηφίων γίνεται βάσει του συνολικού χρόνου θαλάσσιας υπηρεσίας με ειδικότητα Ναύτη, μετά την κτήση του Αποδεικτικού Ναυτικής Ικανότητας Nαύτη.
Η παρούσα διαδικασία αφορά στην πλήρωση θέσεων κατώτερου ναυτικού προσωπικού των Πλοηγικών Σταθμών, Κλάδου Πρυμνοδετών. Το εν λόγω προσωπικό είναι άνευ κατηγορίας εκπαίδευσης, δεν εντάσσεται σε βαθμούς, αμείβεται από το Κεφάλαιο Πλοηγικής Υπηρεσίας και υπάγεται στην ασφάλιση του Ν.Α.Τ., απ’ όπου και συνταξιοδοτείται.
Ευκρινές φωτοαντίγραφο των δύο όψεων του δελτίου ταυτότητας ή της σχετικής προσωρινής βεβαίωσης της αρμόδιας αρχής ή των κρίσιμων σελίδων του διαβατηρίου (δηλ. αυτών όπου αναφέρονται ο αριθμός και τα στοιχεία ταυτότητας του κατόχου) ή των δύο όψεων της άδειας οδήγησης ή των κρίσιμων σελίδων του ατομικού βιβλιαρίου υγείας οποιουδήποτε ασφαλιστικού φορέα, εφόσον φέρουν σχετική φωτογραφία.
Μηχανογραφικό πίνακα θαλάσσιας υπηρεσίας
Πιστοποιητικό της αρμόδιας Υπηρεσίας του Γ.Ε.Ν. ή της αρμόδιας Κρατικής Υπηρεσίας, στο οποίο αναφέρεται ο χρόνος υπηρεσίας τους σε πολεμικά ή βοηθητικά ή κρατικά πλοία.
Πιστοποιητικό Θαλάσσιας Υπηρεσίας, νομίμως θεωρημένο από Ελληνική Λιμενική ή Προξενική Αρχή.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Βεβαίωση από την οποία να προκύπτει ότι το ναυτικό φυλλάδιο είναι σε ισχύ.
Ευκρινές φωτοαντίγραφο Ναυτικού Φυλλαδίου και ειδικότερα των σελίδων με τα στοιχεία του ναυτικού, καθώς και των σελίδων που αποδεικνύουν θαλάσσια υπηρεσία στην περίπτωση που αυτή δεν καταγράφεται στο μηχανογραφικό πίνακα θαλάσσιας υπηρεσίας. Στην περίπτωση αυτή υποβάλλεται βεβαίωση του πλοιάρχου συνοδευόμενη από την αντίστοιχη σελίδα ναυτολόγησης του Ναυτικού Φυλλαδίου.
Οι επικαλούμενοι προϋπηρεσία στο Π.Ν. ή σε Κρατικά Πλοία, υποβάλλουν πιστοποιητικό της αρμόδιας Υπηρεσίας του Γ.Ε.Ν. ή της αρμόδιας Κρατικής Υπηρεσίας, στο οποίο αναφέρεται ο χρόνος υπηρεσίας τους σε πολεμικά ή βοηθητικά ή κρατικά πλοία, η ειδικότητα με την οποία υπηρέτησαν, καθώς και ότι τα πλοία αυτά ήταν σε ενέργεια κατά το χρονικό διάστημα υπηρεσίας τους.
Οι επικαλούμενοι θαλάσσια υπηρεσία σε πλοία σημαίας κράτους μέλους της Ευρωπαϊκής ΄Ενωσης ή τρίτης χώρας μη συμβεβλημένα με το ΝΑΤ, υποβάλλουν επιπλέον των ανωτέρω Πιστοποιητικό Θαλάσσιας Υπηρεσίας, νομίμως θεωρημένο από Ελληνική Λιμενική ή Προξενική Αρχή, στο οποίο αναφέρεται ο χρόνος υπηρεσίας τους, η ειδικότητα με την οποία υπηρέτησαν, ολική χωρητικότητα πλοίου/ων, καθώς και ότι τα πλοία αυτά ήταν σε ενέργεια κατά το χρονικό διάστημα υπηρεσίας τους.
Αν από τα αποδεικτικά στοιχεία ταυτότητας δεν προκύπτει η ακριβής ημερομηνία γεννήσεως πρέπει να προσκομισθεί και πιστοποιητικό ή βεβαίωση γεννήσεως.
Βεβαίωση από την οποία να προκύπτει ότι το ναυτικό φυλλάδιο είναι σε ισχύ, από ΥΝΑΝΠ/ΔΝΕΡ 1ο ή από τις κατά τόπον αρμόδιες. Η ως άνω βεβαίωση δεν απαιτείται, στην περίπτωση που ο ενδιαφερόμενος, κατά το χρονικό διάστημα υποβολής αιτήσεων συμμετοχής, αποδεδειγμένα είναι ναυτολογημένος σε πλοίο γραμμής εξωτερικού, που φέρει Ελληνική σημαία ή είναι συμβεβλημένο με το ΝΑΤ.
Επιλογή μόνιμου ναυτικού προσωπικού ειδικότητας Πρυμνοδέτη
Η πρόσληψη του προσωπικού ειδικότητας Πρυμνοδέτη, εξαιρείται από το σύστημα προσλήψεων στο δημόσιο τομέα, σύμφωνα με τις διατάξεις της περ. (θ) πργ. 2 του άρθρου 2 του ν.4765/2011 (Α’ 6), όπως ισχύει.
Εκσυγχρονισμός του συστήματος προσλήψεων κτλ
Οργανισμός Υπουργείου Ναυτιλίας και Νησιωτικής Πολιτικής
Προϋποθέσεις απόκτησης αποδεικτικών ναυτικής ικανότητας και δικαιώματα υπηρεσίας στα πλοία και άλλες διατάξεις-Αντικατάσταση Προεδρικού Διατάγματος 243/1998.
Οι υποψήφιοι έχουν το δικαίωμα υποβολής προσφυγής (αίτηση ακύρωσης) στα διοικητικά δικαστήρια
Καταγραφή κενών οργανικών θέσεων του ναυτικού προσωπικού των Πλοηγικών Σταθμών από την αρμόδια υπηρεσία (Διεύθυνση Διοικητικών Υπηρεσιών) του ΥΝΑΝΠ.
Έκδοση γνωμοδότησης επί της πλήρωσης κενών οργανικών θέσεων του ναυτικού προσωπικού των Πλοηγικών Σταθμών από το Συμβούλιο Πλοηγικής Υπηρεσίας και έγκρισή της σχετικής γνωμοδότησης αρμοδίως.
Προώθηση αιτήματος στο Υπουργείο Εσωτερικών για παροχή έγκρισης της επιτροπής του άρθρου 2 ΠΥΣ 33/2006, όπως ισχύει.
Έγκριση της ως άνω αναφερόμενης ΠΥΣ από τους Υπουργούς Εσωτερικών και Οικονομικών.
Έκδοση απόφασης ανάληψης υποχρέωσης από τη Διεύθυνση Πλοηγικής Υπηρεσίας σε βάρος του Κεφαλαίου Πλοηγικής Υπηρεσίας για την κάλυψη των δαπανών μισθοδοσίας του προς πρόσληψη προσωπικού.
Κατάρτιση σχεδίου Κοινής Απόφασης - Προκήρυξης των Υπουργών Εσωτερικών – Ναυτιλίας και Νησιωτικής Πολιτικής για την πλήρωση των θέσεων και προώθησή του προς συνυπογραφή στο Υπουργείο Εσωτερικών.
Συνυπογραφή του σχεδίου Κοινής Απόφασης - Προκήρυξης από τον Υπουργό Εσωτερικών και στη συνέχεια έκδοση της προκήρυξης και δημοσίευση στην Εφημερίδα της Κυβερνήσεων (τεύχος ΑΣΕΠ) και ανάρτηση στο ΔΙΑΥΓΕΙΑ.
Έκδοση απόφασης ανάληψης υποχρέωσης από την Διεύθυνση Πλοηγικής Υπηρεσίας σε βάρος του Κεφαλαίου Πλοηγικής Υπηρεσίας για τη δημοσίευση περίληψης της προκήρυξης στον ημερήσιο τύπο.
Δημοσίευση περίληψης της προκήρυξης στον ημερήσιο τύπο.
Κατάθεση δικαιολογητικών από τους υποψήφιους.
Οι υποψήφιοι καλούνται σε υγειονομική εξέταση, με πρόσκληση που αναρτάται στο κεντρικό κτίριο του ΥΝΑΝΠ, στους κατά τόπους Πλοηγικούς Σταθμούς, καθώς και στους διαδικτυακούς τόπους του ΥΝΑΝΠ (www.ynanp.gr) και του Α.Λ.Σ.-ΕΛ.ΑΚΤ (www.hcg.gr), προκειμένου να παρουσιασθούν ορισμένη ημέρα και ώρα, στην Ανωτάτη του Ναυτικού Υγειονομική Επιτροπή (ΑΝΥΕ). Η γνωμοδότηση της ΑΝΥΕ είναι οριστική και αμετάκλητη και δεν υπόκειται σε ένσταση ενώπιον Επιτροπής ανώτερου βαθμού. Όσοι δεν παρουσιασθούν ενώπιον της ΑΝΥΕ στις καθορισθείσες ημερομηνίες, καθώς και όσοι κριθούν ακατάλληλοι υγειονομικώς, δεν συμμετέχουν στην περαιτέρω διαδικασία του διαγωνισμού.
Η επιλογή των υποψηφίων θα γίνει από Τριμελή Επιτροπή, η οποία συγκροτείται με την κοινή υπουργική απόφαση – προκήρυξη του διαγωνισμού. Ο ορισμός των μελών της επιτροπής, με τους αναπληρωτές τους, διενεργείται με απόφαση του Υπουργού Ναυτιλίας και Νησιωτικής Πολιτικής ή του εξουσιοδοτημένου από αυτόν οργάνου.
Η Τριμελής Επιτροπή, μετά από πρόσκληση του Προέδρου της, ελέγχει τα δικαιολογητικά και αποκλείει, με αιτιολογημένη απόφασή της, όσους εκ των υποψηφίων δεν έχουν καταθέσει όλα τα απαιτούμενα από την προκήρυξη δικαιολογητικά, καθώς και όσους δεν κατέχουν τα απαιτούμενα γενικά και ειδικά προσόντα των προκηρυσσόμενων θέσεων. Καταρτίζει τον κατά τα ανωτέρω πίνακα αποκλειομένων , ανά προκηρυσσόμενη θέση, στον οποίο αναγράφεται, ο λόγος αποκλεισμού καθενός εξαυτών. Στη συνέχεια η Τριμελής Επιτροπή, μετά από εκτίμηση των τυπικών και ουσιαστικών προσόντων των υποψηφίων, πλην των αποκλειόμενων, καταρτίζει με αιτιολογημένη απόφασή της, λαμβανομένου υπ’όψιν των κριτηρίων αξιολόγησης, πίνακα κατ΄ αξιολογική σειρά των υποψηφίων κατά προκηρυσσόμενη θέση, με πλήρη αναφορά των προσόντων που ελήφθησαν υπόψη για την κατάταξη στον πίνακα αξιολόγησης και συντάσσει, εις διπλούν, πίνακα επιλεγομένων ανά προκηρυσσόμενη θέση, όπως αυτοί προκύπτουν από τον οικείο αξιολογικό πίνακα. Ο πίνακας αυτός υπογραφόμενος από τα μέλη της Επιτροπής, κυρώνεται, με απόφαση του Υπουργού Ναυτιλίας και Νησιωτικής Πολιτικής ή του εξουσιοδοτημένου από αυτόν οργάνου. Μετά την ως άνω κύρωσή του, ο πίνακας ανακοινώνεται στους υποψηφίους με τοιχοκόλληση στο κεντρικό κτίριο του ΥΝΑΝΠ και ανάρτηση στην ιστοσελίδα του «ΔΙΑΥΓΕΙΑ» του Φορέα. Εάν υποψήφιος υπέβαλε αίτηση για περισσότερες από μια προκηρυσσόμενες θέσεις, θα αξιολογηθεί σε όλες και θα καταταγεί στους οικείους αξιολογικούς πίνακες. Πρόσβαση στα δικαιολογητικά επιλεγέντος υποψηφίου, εφόσον τα δικαιολογητικά αυτά ελήφθησαν υπόψιν για τη διαμόρφωση της σχετικής κρίσης, μπορούν να έχουν μόνον οι υποψήφιοι που έχουν έννομο συμφέρον και δεν έχουν απορριφθεί για τυπικό λόγο. Σε περίπτωση που, κατά τον προβλεπόμενο έλεγχο, ανακύψει οποιοδήποτε θέμα σχετικό με τη νομιμότητα των πράξεων της Τριμελούς Επιτροπής, ο Υπουργός Ναυτιλίας και Νησιωτικής Πολιτικής ή το εξουσιοδοτημένο από αυτόν όργανο, αναπέμπει στην Επιτροπή του παρόντος Κεφαλαίου για νέα κρίση.
Οι υποψήφιοι που επελέγησαν από την αρμόδια Τριμελή Επιτροπή και περιλαμβάνονται στον κυρωθέντα από τον Υπουργό Ναυτιλίας και Νησιωτικής Πολιτικής ή το εξουσιοδοτημένο από αυτόν όργανο αξιολογικό πίνακα, καλούνται για την προσκόμιση των απαραίτητων δικαιολογητικών διορισμού, μεταξύ των οποίων και γνωμάτευση ψυχίατρου, είτε του δημοσίου είτε ιδιωτών, με βάση παραπεμπτικό έγγραφο από την Υπηρεσία. Ο διορισμός διενεργείται με απόφαση του Υπουργού Ναυτιλίας και Νησιωτικής Πολιτικής ή του εξουσιοδοτημένου από αυτόν οργάνου, που δημοσιεύεται στην Εφημερίδα της Κυβερνήσεως. Εντός τριών (03) μηνών από τη δημοσίευση της πράξης διορισμού διενεργείται, σύμφωνα με τις κείμενες διατάξεις, υποχρεωτικά αυτεπάγγελτος έλεγχος της γνησιότητας των δικαιολογητικών που έχει υποβάλει ο διοριζόμενος με την υποψηφιότητά του, καθώς και των απαραίτητων το διορισμό του. Εάν κατά τον έλεγχο διαπιστωθεί η μη γνησιότητα οποιουδήποτε δικαιολογητικού, ανακαλείται ο διορισμός και καλείται για διορισμό ο επόμενος από τον οικείο αξιολογικό πίνακα, εφόσον δεν έχει παρέλθει ένα (01) έτος από την κύρωσή του. Εάν δεν υπάρχει άλλος υποψήφιος, η θέση επαναπροκηρύσσεται. Αν διοριστέος δεν προσκομίσει τα απαιτούμενα δικαιολογητικά για διορισμό εντός της τασσόμενης από την Υπηρεσία προθεσμίας, θεωρείται ότι παραιτείται σιωπηρά και καλείται για διορισμό ο επόμενος από τον οικείο αξιολογικό πίνακα, εφόσον δεν έχει παρέλθει χρονικό διάστημα μεγαλύτερο του ενός (01) έτους από την κύρωση του πίνακα. Εάν δεν υπάρχει άλλος υποψήφιος, η θέση επαναπροκηρύσσεται. Αν διορισθείς δεν αποδεχθεί ρητά ή σιωπηρά το διορισμό του, η πράξη ανακαλείται υποχρεωτικά και καλείται ο επόμενος από τον οικείο αξιολογικό πίνακα, εφόσον δεν έχει παρέλθει χρονικό διάστημα μεγαλύτερο του ενός (01) έτους από την κύρωση του πίνακα. Σε διαφορετική περίπτωση η θέση επαναπροκηρύσσεται.
Κατάρτιση Προκήρυξης των Υπουργών Εσωτερικών – Ναυτιλίας και Νησιωτικής Πολιτικής για την πλήρωση των θέσεων και προώθησή του προς συνυπογραφή στο Υπουργείο Εσωτερικών
Έκδοση Προκήρυξης από τον Υπουργό Εσωτερικών και στη συνέχεια έκδοση της προκήρυξης και δημοσίευση στην Εφημερίδα της Κυβερνήσεων (τεύχος ΑΣΕΠ) και ανάρτηση στο ΔΙΑΥΓΕΙΑ.
Έκδοση απόφασης ανάληψης υποχρέωσης από την Διεύθυνση Πλοηγικής Υπηρεσίας σε βάρος του Κεφαλαίου Πλοηγικής Υπηρεσίας για την δημοσίευση περίληψης της προκήρυξης στον ημερήσιο τύπο.
Παραλαβή των δικαιολογητικών των υποψηφίων